pythainlp/thailaw-v1.0 huggingface dataset:
ประกาศคณะกรรมการกํากับตลาดทุน  
ที่ ทก. 51/2559   
เรื่อง การกระทําการหรืองดเว้นกระทําการในประการที่น่าจะมีผล  
ต่อการทําคําเสนอซื้อหลักทรัพย์ของกิจการ  
(ฉบับที่ 3)  
\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 มาตรา 247 และมาตรา 250/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกความในบทนิยามคําว่า “กิจการ” ในข้อ 2 แห่งประกาศคณะกรรมการกํากับตลาดทุน ที่ ทจ. 14 /2554  เรื่อง การกระทําการหรืองดเว้นกระทําการในประการที่น่าจะมีผลต่อการทําคําเสนอซื้อหลักทรัพย์ของกิจการ ลงวันที่ 25 กรกฎาคม พ.ศ. 2554  และให้ใช้ความต่อไปนี้แทน

““กิจการ” หมายความว่า   บริษัทที่มีหุ้นจดทะเบียนในตลาดหลักทรัพย์ซึ่งมีลักษณะใดลักษณะหนึ่งดังต่อไปนี้

(1)  บริษัทที่จัดตั้งขึ้นตามกฎหมายไทย

(2)  บริษัทที่จัดตั้งขึ้นตามกฎหมายต่างประเทศที่มีลักษณะใดลักษณะหนึ่งดังนี้

(ก) บริษัทที่เสนอขายหุ้นที่ออกใหม่ต่อประชาชนเป็นการทั่วไปครั้งแรก (initial public offering) เพื่อการจดทะเบียนหุ้นนั้นเป็นหลักทรัพย์จดทะเบียนในตลาดหลักทรัพย์ โดยบริษัทดังกล่าวไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ  ทั้งนี้ ในกรณีที่บริษัทเสนอขายหุ้นที่ออกใหม่เป็นครั้งแรกในหลายประเทศ ให้หมายความถึงเฉพาะบริษัทที่แสดงเจตนาผูกพันว่าจะปฏิบัติตามหลักเกณฑ์ของตลาดหลักทรัพย์หรือสํานักงานเป็นหลัก

(ข) บริษัทที่มีหุ้นจดทะเบียนในตลาดหลักทรัพย์และไม่มีหุ้นเป็นหลักทรัพย์ซื้อขายในตลาดหลักทรัพย์ต่างประเทศ”  


ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2560 เป็นต้นไป 


ผู้มีอํานาจลงนาม -         ประกาศ ณ  วันที่  16 ธันวาคม พ.ศ. 2559

 

                                                                                 (นายรพี  สุจริตกุล)  
                                                                                        เลขาธิการ  
                                                  สํานักงานคณะกรรมการกํากับหลักทรัพย์และตลาดหลักทรัพย์  
                                                                                 ประธานกรรมการ  
                                                                          คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทก. 53/2559  
เรื่อง  หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับ

 การทําคําเสนอซื้อหลักทรัพย์เดิมของบริษัทจดทะเบียน

เพื่อปรับโครงสร้างการถือหุ้นและการจัดการ

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 มาตรา 247 และมาตรา 250 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 248 และมาตรา 256 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการกํากับตลาดทุนออกประกาศไว้ดังต่อไปนี้ 


ข้อ ๑ ให้ยกเลิกความใน (5) ของข้อ 2 แห่งประกาศคณะกรรมการกํากับตลาดทุน ที่ ทจ. 34/2552  เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ลงวันที่ 3 สิงหาคม พ.ศ. 2552  และให้ใช้ความต่อไปนี้แทน  

“(5)  “บริษัทจดทะเบียน”  หมายความว่า  บริษัทที่มีหุ้นเป็นหลักทรัพย์จดทะเบียนในตลาดหลักทรัพย์และเป็นกิจการที่อยู่ภายใต้บังคับประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการ ซึ่งจะถูกครอบงํากิจการจากการทําคําเสนอซื้อหลักทรัพย์โดยผู้ขออนุญาต” 


ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2560 เป็นต้นไป


ผู้มีอํานาจลงนาม -         ประกาศ  ณ  วันที่ 16 ธันวาคม พ.ศ. 2559

 

                                                                                              (นายรพี  สุจริตกุล)

                                                                                                     เลขาธิการ

                                                             สํานักงานคณะกรรมการกํากับหลักทรัพย์และตลาดหลักทรัพย์  
                                                                                                 ประธานกรรมการ  
                                                                                        คณะกรรมการกํากับตลาดทุน
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 1/2556

เรื่อง การยกเว้นค่าธรรมเนียมคําขออนุญาตเสนอขายหลักทรัพย์ที่ออกใหม่  
ตามโครงการของสํานักงาน

                             

อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ผู้ขออนุญาตเสนอขายหลักทรัพย์ที่ออกใหม่ได้รับยกเว้นไม่ต้องชําระค่าธรรมเนียมตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กจ. 19/2551  เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ ลงวันที่ 15 ธันวาคม พ.ศ. 2551  ในกรณีที่เป็นไปตามหลักเกณฑ์ดังต่อไปนี้

(1)  ผู้ขออนุญาตเสนอขายหลักทรัพย์ที่ออกใหม่เป็นผู้ที่ได้รับคัดเลือกให้เข้าร่วมโครงการส่งเสริมการระดมทุนที่สํานักงานจัดให้มีขึ้นตั้งแต่วันที่ประกาศนี้มีผลใช้บังคับ ซึ่งเป็นโครงการที่มีลักษณะดังต่อไปนี้

               (ก)  เป็นประโยชน์ต่อการเพิ่มขีดความสามารถในการแข่งขันของกิจการหรือต่อการเตรียมความพร้อมเข้าสู่ประชาคมเศรษฐกิจอาเซียน และ

               (ข)  ได้รับความเห็นชอบจากคณะกรรมการ ก.ล.ต.

ผู้ขออนุญาตตามวรรคหนึ่งให้รวมถึงบริษัทที่เป็นผลจากการแปรสภาพหรือปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการด้วย

(2)  ผู้ขออนุญาตยื่นคําขออนุญาตและเอกสารหลักฐานประกอบคําขออนุญาตตามหลักเกณฑ์ที่กําหนดไว้ในประกาศเกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ภายในวันทําการสุดท้ายของเดือนธันวาคม พ.ศ. 2557

(3)  ในกรณีที่ผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการตาม (1) วรรคสอง ผู้ขออนุญาตต้องยื่นหนังสือรับรองจากที่ปรึกษาทางการเงินและผู้ที่ได้รับคัดเลือกให้เข้าร่วมโครงการดังกล่าว ที่แสดงว่าผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจ มาพร้อมกับการยื่นคําขออนุญาตตาม (2) ด้วย


ข้อ ๒ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2556  เป็นต้นไป


ผู้มีอํานาจลงนาม -    ประกาศ ณ  วันที่ 1 กุมภาพันธ์ พ.ศ. 2556

 

 

 

(นายชัยเกษม  นิติสิริ)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 1/2557

เรื่อง การยกเว้นค่าธรรมเนียมคําขออนุญาตเสนอขายหลักทรัพย์ที่ออกใหม่

ตามโครงการของสํานักงาน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ผู้ขออนุญาตเสนอขายหลักทรัพย์ที่ออกใหม่ได้รับยกเว้นไม่ต้องชําระค่าธรรมเนียมตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ ที่ กจ. 19/2551 เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่และการขออนุมัติโครงการแปลงสินทรัพย์เป็นหลักทรัพย์ ลงวันที่ 15 ธันวาคม พ.ศ. 2551 ในกรณีที่เป็นไปตามหลักเกณฑ์ดังต่อไปนี้

(1) ผู้ขออนุญาตเสนอขายหลักทรัพย์ที่ออกใหม่เป็นผู้ที่ได้รับคัดเลือกให้เข้าร่วมโครงการส่งเสริมการระดมทุนที่สํานักงานจัดให้มีขึ้นภายในปี พ.ศ. 2558 และเป็นโครงการที่มีลักษณะดังต่อไปนี้

                  (ก) เป็นประโยชน์ต่อการเพิ่มขีดความสามารถในการแข่งขันของกิจการหรือต่อการเตรียมความพร้อมเข้าสู่ประชาคมเศรษฐกิจอาเซียน และ

                  (ข) ได้รับความเห็นชอบจากคณะกรรมการ ก.ล.ต.

                        ผู้ขออนุญาตตามวรรคหนึ่งให้รวมถึงบริษัทที่เป็นผลจากการแปรสภาพหรือปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการด้วย

(2) ผู้ขออนุญาตยื่นคําขออนุญาตและเอกสารหลักฐานประกอบคําขออนุญาตตามหลักเกณฑ์ที่กําหนดไว้ในประกาศเกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ภายในวันทําการสุดท้ายของเดือนธันวาคม พ.ศ. 2558

(3) ในกรณีที่ผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการตาม (1) วรรคสอง ผู้ขออนุญาตต้องยื่นหนังสือรับรองจากที่ปรึกษาทางการเงินและผู้ที่ได้รับคัดเลือกให้เข้าร่วมโครงการดังกล่าว ที่แสดงว่าผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจ มาพร้อมกับการยื่นคําขออนุญาตตาม (2) ด้วย


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2557 เป็นต้นไป


ผู้มีอํานาจลงนาม -                              ประกาศ ณ วันที่ 31 มกราคม พ.ศ. 2557

 

 

 

                                                                    (นายอัชพร จารุจินดา)

                                                                      ประธานกรรมการ

                                                    คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กม. 1/2558

เรื่อง  การยกเว้นค่าธรรมเนียมคําขออนุญาตเสนอขายหลักทรัพย์ที่ออกใหม่  
   ตามโครงการของสํานักงาน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ผู้ขออนุญาตเสนอขายหลักทรัพย์ที่ออกใหม่ได้รับยกเว้นไม่ต้องชําระค่าธรรมเนียมตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ที่ กจ. 19/2551 เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่และการขออนุมัติโครงการแปลงสินทรัพย์เป็นหลักทรัพย์ ลงวันที่ 15 ธันวาคม พ.ศ. 2551  ในกรณีที่เป็นไปตามหลักเกณฑ์ดังต่อไปนี้

(1)  ผู้ขออนุญาตเสนอขายหลักทรัพย์ที่ออกใหม่เป็นผู้ที่ได้รับคัดเลือกให้เข้าร่วม  
โครงการส่งเสริมการระดมทุนที่สํานักงานจัดให้มีขึ้นภายในปี พ.ศ. 2559  หรือ พ.ศ. 2560  และเป็นโครงการที่มีลักษณะครบถ้วนดังนี้

                   (ก)  เป็นประโยชน์ต่อการเพิ่มขีดความสามารถในการแข่งขันของกิจการ

                   (ข) ได้รับความเห็นชอบจากคณะกรรมการ ก.ล.ต. 

                          ผู้ขออนุญาตตามวรรคหนึ่งให้รวมถึงบริษัทที่เป็นผลจากการแปรสภาพหรือปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการด้วย

(2) ผู้ขออนุญาตยื่นคําขออนุญาตและเอกสารหลักฐานประกอบคําขออนุญาตตามหลักเกณฑ์ที่กําหนดไว้ในประกาศเกี่ยวกับการขออนุญาตและการอนุญาตให้เสนอขายหลักทรัพย์ที่ออกใหม่ภายในวันทําการสุดท้ายของเดือนธันวาคม พ.ศ. 2559  หรือ พ.ศ. 2560  แล้วแต่กรณี โดยให้เป็นไปตามเงื่อนไขที่กําหนดไว้สําหรับแต่ละโครงการ

(3) ในกรณีที่ผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจของผู้ที่ได้รับคัดเลือกให้เข้าร่วมโครงการตาม (1) วรรคสอง ผู้ขออนุญาตต้องยื่นหนังสือรับรองจากที่ปรึกษาทางการเงินและผู้ที่ได้รับคัดเลือกให้เข้าร่วมโครงการดังกล่าว ที่แสดงว่าผู้ขออนุญาตเป็นบริษัทที่เป็นผลมาจากการปรับโครงสร้างทางธุรกิจ มาพร้อมกับการยื่นคําขออนุญาตตาม (2) ด้วย


ข้อ ๒ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2558  เป็นต้นไป


ผู้มีอํานาจลงนาม - ประกาศ ณ  วันที่  2 มีนาคม พ.ศ. 2558

 

 

 

                                                                    (นายอัชพร  จารุจินดา)

                                                                        ประธานกรรมการ

                                                     คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กร. 6/2558

เรื่อง  หลักเกณฑ์เกี่ยวกับการเป็นผู้ก่อตั้งทรัสต์ และการเป็นทรัสต์  
ของทรัสต์เพื่อการลงทุนในโครงสร้างพื้นฐาน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 8 มาตรา 12(3) มาตรา 13 มาตรา 30 วรรคสอง มาตรา 37(4) มาตรา 55 วรรคหนึ่ง (3) มาตรา 56 และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ การดําเนินการเกี่ยวกับเรื่องดังต่อไปนี้ ให้เป็นไปตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เกี่ยวกับการเป็นผู้ก่อตั้งทรัสต์ และการเป็นทรัสต์ของทรัสต์เพื่อการลงทุนในอสังหาริมทรัพย์ โดยอนุโลม  
          (1)  คุณสมบัติของนิติบุคคลที่จะเป็นผู้ก่อตั้งทรัสต์ของทรัสต์เพื่อการลงทุนในโครงสร้างพื้นฐาน   
          (2)  สัดส่วนการถือหน่วยทรัสต์ของผู้ก่อตั้งทรัสต์และทรัสตีของทรัสต์เพื่อการลงทุนในโครงสร้างพื้นฐาน  
          (3)  หลักเกณฑ์การปฏิบัติหน้าที่ของทรัสตีของทรัสต์เพื่อการลงทุนในโครงสร้างพื้นฐาน  
          (4)  อํานาจของสํานักงาน ก.ล.ต. ในส่วนที่เกี่ยวข้องกับ (1) (2) หรือ (3)


ข้อ ๒ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป


ผู้มีอํานาจลงนาม - ประกาศ  ณ วันที่  9 เมษายน พ.ศ. 2558

 

 

 

                                                              (นายอัชพร  จารุจินดา)

                                                                 ประธานกรรมการ

                                             คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 18/2558

เรื่อง  การกําหนดให้พันธบัตรเป็นหลักทรัพย์ที่อยู่  
ภายใต้บังคับตามมาตรา 33

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 14 และมาตรา 33 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้พันธบัตรเป็นหลักทรัพย์ที่ห้ามมิให้เสนอขายตามมาตรา 33  เว้นแต่จะเป็นไปตามกรณีที่กําหนดไว้ในมาตราดังกล่าว 


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2559 เป็นต้นไป 


ผู้มีอํานาจลงนาม - ประกาศ  ณ วันที่  27 ตุลาคม พ.ศ. 2558

 

                                                                             (นายวรวิทย์  จําปีรัตน์)

                                                                                 ประธานกรรมการ

                                                 คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ. 1/2559

เรื่อง  แนวทางการพิจารณาลักษณะของการให้คําแนะนํา

แก่ประชาชนที่ไม่ถือเป็นการประกอบธุรกิจหลักทรัพย์

ประเภทการเป็นที่ปรึกษาการลงทุน 

                               

โดยที่บทวิเคราะห์หลักทรัพย์ที่ได้จัดทําขึ้นในตลาดทุนมีปริมาณน้อยและไม่เพียงพอต่อความต้องการของผู้ลงทุน จึงเป็นการสมควรที่จะส่งเสริมการจัดทําบทวิเคราะห์หลักทรัพย์เพื่อเผยแพร่ต่อประชาชนเป็นการทั่วไปโดยไม่คิดค่าธรรมเนียมหรือค่าตอบแทนอื่น อย่างไรก็ดีการดําเนินการดังกล่าวเป็นปัญหาที่อาจถูกพิจารณาว่าเป็นการประกอบธุรกิจหลักทรัพย์ประเภทการเป็นที่ปรึกษาการลงทุนเป็นทางค้าปกติหรือไม่ ดังนั้นเพื่อให้เกิดความชัดเจน คณะกรรมการ ก.ล.ต. จึงเห็นควรกําหนดหลักเกณฑ์เพื่อใช้เป็นแนวทางในการพิจารณาการดําเนินการดังกล่าว

                    อาศัยอํานาจตามความในมาตรา 14(4/1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551  คณะกรรมการ ก.ล.ต. ออกแนวทางการพิจารณาไว้ดังต่อไปนี้


ข้อ ๑ ในประกาศนี้ 

(1)  “สมาคม” หมายความว่า   

       (ก) สมาคมที่จัดตั้งขึ้นตามประมวลกฎหมายแพ่งและพาณิชย์ 

       (ข) สมาคมที่เกี่ยวเนื่องกับธุรกิจหลักทรัพย์ตามกฎหมายว่าด้วยหลักทรัพย์และตลาดหลักทรัพย์

       (ค) สมาคมที่จัดตั้งขึ้นตามกฎหมายอื่น

                    (2)  “หน่วยงานของรัฐ”  หมายความว่า 

       (ก) ส่วนราชการ

       (ข) องค์กรของรัฐบาล

       (ค) หน่วยงานธุรกิจที่รัฐเป็นเจ้าของ

(3)  “ตลาดหลักทรัพย์”  หมายความว่า  ตลาดหลักทรัพย์แห่งประเทศไทยและให้หมายความรวมถึงบริษัทจํากัดที่ตลาดหลักทรัพย์แห่งประเทศไทยจัดตั้งขึ้น และถือหุ้นไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทจํากัดนั้น

             (4)  “ผู้ลงทุนสถาบัน”  หมายความว่า  ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่


ข้อ ๒ การจัดทําบทวิเคราะห์หลักทรัพย์โดยสมาคมซึ่งมีวัตถุประสงค์เพื่อการส่งเสริมการประกอบธุรกิจหลักทรัพย์อันมิใช่เป็นการแสวงหาผลกําไร เพื่อประโยชน์ในการเผยแพร่ต่อประชาชนเป็นการทั่วไปและมีลักษณะครบถ้วนดังต่อไปนี้ จึงพิจารณาว่าการดําเนินการในลักษณะดังกล่าวไม่ถือเป็นการประกอบธุรกิจหลักทรัพย์ประเภทการเป็นที่ปรึกษาการลงทุนเป็นทางค้าปกติ

(1)  การจัดทําบทวิเคราะห์หลักทรัพย์ซึ่งเน้นบทวิเคราะห์ที่ยังไม่เคยมีการจัดทํามาก่อนหรือมีแต่ไม่เพียงพอ  ทั้งนี้ ตามที่สํานักงานกําหนด

             (2)  การจัดทําบทวิเคราะห์หลักทรัพย์โดยไม่คิดค่าธรรมเนียมหรือค่าตอบแทนอื่น แต่อาจได้รับทุนสนับสนุนจากหน่วยงานของรัฐ นิติบุคคลที่มีกฎหมายเฉพาะจัดตั้งขึ้น ตลาดหลักทรัพย์ ผู้ลงทุนสถาบัน หรือนิติบุคคลที่มีวัตถุประสงค์ในการเผยแพร่ข้อมูลการประมวลผลและการวิเคราะห์ข้อมูลเกี่ยวกับการลงทุนเพื่อประโยชน์แก่ประชาชนเป็นการทั่วไป

             (3)  การจัดทําบทวิเคราะห์หลักทรัพย์ต้องเป็นไปตามมาตรฐานที่ได้รับความเห็นชอบจากสํานักงาน

(4)  การจัดทําบทวิเคราะห์หลักทรัพย์โดยใช้นักวิเคราะห์การลงทุนที่ได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน


ข้อ ๓ ประกาศนี้ให้ใช้บังคับตั้งแต่วันที่ 1 เมษายน พ.ศ. 2559 เป็นต้นไป


ผู้มีอํานาจลงนาม - ประกาศ ณ  วันที่  25 กุมภาพันธ์ พ.ศ. 2559

 

 

(นายวรวิทย์  จําปีรัตน์)

ประธานกรรมการ

คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน

ที่ ทธ. 33/2559

เรื่อง การยกเลิกประกาศคณะกรรมการกํากับตลาดทุนเกี่ยวกับ  
การประกอบการเป็นสํานักหักบัญชีหลักทรัพย์ ศูนย์รับฝาก  
หลักทรัพย์ ศูนย์ซื้อขายสัญญาซื้อขายล่วงหน้า  
และสํานักหักบัญชีสัญญาซื้อขายล่วงหน้า  
                             

อาศัยอํานาจตามความในมาตรา 16/6 มาตรา 223/3 และมาตรา 228 วรรคสองแห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 223 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และมาตรา 55 มาตรา 73 มาตรา 76 มาตรา 82 วรรคสาม มาตรา 83 วรรคสอง ประกอบกับมาตรา 34(2) และมาตรา 89 วรรคหนึ่งประกอบกับมาตรา 73 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิก

(1)  ประกาศคณะกรรมการกํากับตลาดทุน ที่ ทด. 94/2552  เรื่อง หลักเกณฑ์ เงื่อนไข และวิธีการในการประกอบการเป็นสํานักหักบัญชีและศูนย์รับฝากหลักทรัพย์ ลงวันที่ 28 ตุลาคม พ.ศ. 2552

(2)  ประกาศคณะกรรมการกํากับตลาดทุน ที่ ทด. 96/2552  เรื่อง หลักเกณฑ์ในการประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า ลงวันที่ 28 ตุลาคม พ.ศ. 2552  
(3)  ประกาศคณะกรรมการกํากับตลาดทุน ที่ ทด. 30/2553  เรื่อง หลักเกณฑ์ในการประกอบการเป็นศูนย์ซื้อขายสัญญาซื้อขายล่วงหน้าและสํานักหักบัญชีสัญญาซื้อขายล่วงหน้า(ฉบับที่ 2) ลงวันที่ 9 สิงหาคม พ.ศ. 2553  
(4)  ประกาศคณะกรรมการกํากับตลาดทุน ที่ ทด. 97/2552  เรื่อง การดูแลรักษาทรัพย์สินที่สํานักหักบัญชีได้รับมาหรือมีไว้เพื่อสมาชิก ลงวันที่ 28 ตุลาคม พ.ศ. 2552

(5)  ประกาศคณะกรรมการกํากับตลาดทุน ที่ ทด. 98/2552  เรื่อง การดูแลรักษาทรัพย์สินที่สํานักหักบัญชีสัญญาซื้อขายล่วงหน้าได้รับมาหรือมีไว้เพื่อสมาชิก ลงวันที่ 28 ตุลาคม พ.ศ. 2552


ข้อ ๒ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2560 เป็นต้นไป


อื่นๆ -   ประกาศ  ณ  วันที่ 3 สิงหาคม พ.ศ. 2559

 

 

 

(นายรพี  สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 5/2559

เรื่อง หลักเกณฑ์ เงื่อนไข และวิธีการในการกู้ยืมเงินและ

การก่อภาระผูกพันแก่ทรัพย์สินของกองทุนรวม

อสังหาริมทรัพย์ในการแปลงสภาพเป็นทรัสต์

เพื่อการลงทุนในอสังหาริมทรัพย์

\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  และมาตรา 126(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 3) พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้


ข้อ ๑ ประกาศนี้ให้ใช้บังคับกับการกู้ยืมเงินและการก่อภาระผูกพันแก่ทรัพย์สินของกองทุนรวมอสังหาริมทรัพย์ เพื่อประโยชน์ในการเปลี่ยนรูปแบบการบริหารจัดการเงินลงทุนจากรูปแบบกองทุนรวมเป็นทรัสต์เพื่อการลงทุนในอสังหาริมทรัพย์


ข้อ ๒ ในประกาศนี้

                    “การแปลงสภาพ”  หมายความว่า  การแปลงกองทุนรวมอสังหาริมทรัพย์ให้เป็น ทรัสต์เพื่อการลงทุนในอสังหาริมทรัพย์

                    “บริษัทจัดการกองทุนรวม”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม

                    “กองทุนรวม”  หมายความว่า  กองทุนรวมอสังหาริมทรัพย์ที่จัดตั้งขึ้นตามพระราชบัญญัติหลักทรัพย์และตลาดหลักทรัพย์

                    “กองทรัสต์”  หมายความว่า  ทรัสต์เพื่อการลงทุนในอสังหาริมทรัพย์

                    “สถาบันจัดอันดับความน่าเชื่อถือ”  หมายความว่า  สถาบันจัดอันดับความน่าเชื่อถือที่ได้รับความเห็นชอบจากสํานักงาน


ข้อ ๓ ในการแปลงสภาพ บริษัทจัดการกองทุนรวมอาจกู้ยืมเงินในนามของกองทุนรวม เพื่อใช้ในการชําระค่าหน่วยลงทุนให้แก่ผู้ถือหน่วยลงทุนที่คัดค้านการแปลงสภาพและได้รับสิทธิในการขายคืนหน่วยลงทุนให้กองทุนรวมตามแผนการแปลงสภาพ  ทั้งนี้ ภายใต้เงื่อนไขดังต่อไปนี้

                    (1)  ที่ประชุมผู้ถือหน่วยลงทุนมีมติอนุมัติให้ดําเนินการแปลงสภาพอย่างชัดเจน โดยมติดังกล่าวเป็นไปตามหลักเกณฑ์ที่กําหนดในประกาศคณะกรรมการกํากับตลาดทุนว่าด้วยการแปลงสภาพกองทุนรวมอสังหาริมทรัพย์ให้เป็นทรัสต์เพื่อการลงทุนในอสังหาริมทรัพย์

                    (2)  การกู้ยืมเงินของกองทุนรวมเมื่อรวมกับการกู้ยืมเงินในครั้งอื่น (ถ้ามี) ต้องไม่เกินร้อยละ 35 ของมูลค่าทรัพย์สินรวมของกองทุนรวม  เว้นแต่ในกรณีที่สถาบันจัดอันดับความน่าเชื่อถือได้จัดทํารายงานผลการจัดอันดับความน่าเชื่อถือแบบเบื้องต้น (preliminary rating) ของกองทรัสต์ที่รองรับการแปลงสภาพ อยู่ในอันดับที่สามารถลงทุนได้ (investment grade)  ให้กองทุนรวมสามารถกู้ยืมเงินได้เกินกว่าร้อยละ 35 แต่ต้องไม่เกินกว่าร้อยละ 60 ของมูลค่าทรัพย์สินรวมของกองทุนรวม


ข้อ ๔ บริษัทจัดการกองทุนรวมอาจนําทรัพย์สินของกองทุนรวมไปเป็นหลักประกันการชําระหนี้ตามสัญญากู้ยืมเงินที่กองทุนรวมเข้าทําสัญญาตามประกาศนี้


ข้อ ๕ ประกาศนี้ให้ใช้บังคับตั้งแต่วันที่ 1 กันยายน พ.ศ. 2559 เป็นต้นไป


ผู้มีอํานาจลงนาม - ประกาศ  ณ  วันที่  3 สิงหาคม พ.ศ. 2559

 

 

 

                                                                (นายวรวิทย์  จําปีรัตน์)

                                                                   ประธานกรรมการ

                                                คณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์

ที่ กธ/น/ข.  4/2551

เรื่อง  จํานวนทุนทรัพย์สําหรับข้อพิพาทตามสัญญาซื้อขายล่วงหน้า

ที่ให้ระงับข้อพิพาทโดยอนุญาโตตุลาการ  
                                      

                                อาศัยอํานาจตามความในมาตรา 9 และมาตรา 47 วรรคสอง แห่งพระราชบัญญัติ สัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัย อํานาจตามบทบัญญัติแห่งกฎหมาย  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ข้อพิพาททางแพ่งที่เกี่ยวกับหรือเนื่องจากการประกอบธุรกิจสัญญาซื้อขายล่วงหน้าที่ลูกค้าของผู้ประกอบธุรกิจสัญญาซื้อขายล่วงหน้าจะเสนอให้อนุญาโตตุลาการของสํานักงาน ก.ล.ต. พิจารณาจะต้องเป็นข้อพิพาทที่มีจํานวนทุนทรัพย์ที่ลูกค้าแต่ละรายเรียกร้องค่าเสียหายไม่เกินหนึ่งล้านบาท


ข้อ ๒ ประกาศนี้ให้ใช้บังคับตั้งแต่วันที่  16 เมษายน พ.ศ. 2551  เป็นต้นไป


ผู้มีอํานาจลงนาม - ประกาศ  ณ   วันที่  2 เมษายน พ.ศ. 2551 

 

 

 

                                                                (นายสุรพงษ์  สืบวงศ์ลี)

                                                         รัฐมนตรีว่าการกระทรวงการคลัง

                                   ประธานกรรมการ  คณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหตุผลในการออกประกาศฉบับนี้  คือ  เป็นการกําหนดวงเงินขั้นสูงสุดเพื่อให้กระบวนการอนุญาโตตุลาการเป็นทางเลือกในการระงับข้อพิพาทสําหรับผู้ลงทุนรายย่อยตามเจตนารมณ์ของพระราชบัญญัติสัญญาซื้อขายล่วงหน้า พ.ศ. 2546